jkorsvik/nowiki_second_scrape_merged huggingface dataset:
John Montagu, 4. jarl av Sandwich

John Montagu, 4. jarl av Sandwich (født 13. november 1718, død 30. april 1792) var en minister i den britiske regjeringen og etterfulgte sin bestefar, Edward Montagu, 3. jarl av Sandwich, som jarl i 1729, ti år gammel. 
Han var utdannet ved Eton og Trinity College i Cambridge og tilbrakte en tid på reisefot. Da han returnerte til England i 1739, sluttet han seg til House of Lords som tilhenger av John Russell. Han ble snart utnevnt som en av  kommisjonærene i ledelsen av den britiske marinen under Russell. Han ble også utnevnt til oberst i hæren.  
Han ble sendt med fullmakt til å forhandle på regjeringens vegne til kongressen i Breda i 1746, og han fortsatte å delta i forhandlingene inntil den andre fredstraktaten i Aachen var underskrevet i 1748. I februar 1748 ble han øverste leder for marinerådet, en stilling han beholdt til 1751. I august 1753 ble Montagu en av de fremste utenriksministrene, og mens han hadde denne stillingen deltok han i rettssaken mot John Wilkes for obskøn oppførsel selv om han var med Wilkes i den beryktede Hellfire Club. John Gays The Beggar's Opera ble spilt i Covent Garden kort tid etterpå, og likheten mellom Montagus oppførsel og Jemmy Twitcher som forrådte Macheath i skuespillet, gjorde at han for alltid ble forbundet med denne rollefiguren.
Lord Sandwich var postminister i 1768, utenriksminister i 1770 og igjen øverste leder av marinerådet fra 1771 til 1782.
Montagu giftet seg med Dorothy Fane, datter til Charles Fane, 1. markgreve av Fane. De fikk sønnen John Montagu, markgreve av Hinchingbrooke, (1743–1814) som senere ble den 5. jarlen av Sandwich. Montagus første personlige tragedie var hans kones sviktende helse. Hun ble til slutt sinnssyk. Mange år senere fant han igjen lykken med den talentfulle operasangerinnen Martha Ray som fødte ham flere barn, blant andre Basil Montagu (1770–1851) som ble forfatter, jurist og filantrop. Tragedien rammet ham igjen i april 1779 da Ray ble myrdet på trappen til en sjalu beiler. Montagu kom aldri over sorgen. 


== Se også ==
Sandwich


== Referanser ==
Fylkesvei 6680

Fylkesvei 6680 (Fv6680) går mellom Sorgenfri og Moenkrysset i Trondheim.
Før Trøndelag fylke ble opprettet 1. januar 2018 hadde veien betegnelsen Fylkesvei 885 (Sør-Trøndelag).


== Kommuner og knutepunkter ==

 Trondheim
Amundsdalvegen 

Amundsdalvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6680
(no) Statens vegvesen – trafikkmeldinger
Aleksej Sjirov

Aleksej Sjirov (født 4. juli 1972 i Riga, Latvia) er stormester i sjakk og som tidligere spilte for Spania. Han har per september 2009 en FIDE-rating på 2730, noe som tilsvarer 18.-plass i verden.
Han ble verdensmester for spillere under 16 år i 1988 og stormester i 1992. Han har vunnet et større antall internasjonale turneringer: Biel 1991, Madrid 1997 (delt 1.-plass med Veselin Topalov), Ter Apel 1997, Monte Carlo 1998, Mérida 2000, to ganger vinner av Paul Keres Memorial International Chess Tournament i Tallinn, Estland, med seire i 2004 og 2005. I 1998 beseiret han Vladimir Kramnik i en 10-spills kamp som var mest å velge en utfordrer til verdensmester Garry Kasparov. Dette stoppet av finansielle årsaker.
I 1994 giftet Sjirov seg med argentinske Verónica Álvarez, og flyttet til Tarragona og ble spansk statsborger. Selv om han fortsatt spiller for Spania, bor han nå i igjen i Latvia, gift med litauiske IM og WGM Viktorija Čmilytė. Han valgte å bytte tilbake til Latvisk statsborgerskap i forkant av en Lynsjakkmatch mot Aleksandr Morozevitsj i oktober 2011.
I mai 2009 vant han M-Tel Masters i Sofia, Bulgaria, foran Magnus Carlsen og Veselin Topalov.
Sjirov er kjent for sin angrepssjakk og kompliserte stillinger, en stil som gjør at han sammenliknes med sin landsmann og tidligere verdensmester Mikhail Tal. Sjirov har skrevet to bøker om sine beste partier.


== Referanser ==


== Eksterne lenker ==
(en) Aleksej Sjirov – FIDE 
(en) Aleksej Sjirov – chessgames.com 
(en) Aleksej Sjirov – OlimpBase 
(en) Aleksej Sjirov – Chess.com 
(en) Aleksej Sjirov – 365Chess.com 
Aleksej Sjirov Last ned 976 partier i pgn-format.
Holen kraftverk

Holen kraftverk  er et  vannkraftverk ved Botsvatn i Bykle kommune i Agder.
Det består av 

Holen I-II kraftverk
Holen III kraftverk
Tilfeldig sex

Tilfeldig sex, eller «engangsgreie», også på engelsk kalt «one-night stand» er seksuell samkvem, for eksempel samleie, med mer eller mindre fremmede mennesker utenfor fast forhold, som ikke er basert på kjærlighet, ønske om reproduksjon og der det som oftest ikke foreligger noen intensjoner om å starte et varig forhold. Hensikten og motivene for tilfeldig sex kan være mange og sammensatte, blant annet nytelse, spenning, avveksling, selvbekreftelse og/eller tilfredsstillelse av seksuelle behov. Det er svært individuelle synspunkter knyttet til denne formen for sex.
På svensk kalles det for «engångsligg». I undersøkelsen Sex i Sverige fra 1997 oppga 5 % av de spurte mennene at deres siste samleie var med en tilfeldig partner. Tilsvarende tall for kvinner var da 1 %. Til sammenligning var samleie med ektefelle, samboer eller «fast partner» 85 % for menn og 91 % for kvinner. I en verdensomspennende sexundersøkelse fra Durex fra 2006 tok Norge en overlegen førsteplass i one night stands. Over 70 prosent av nordmennene svarte at de har hatt en eller flere one night stands.Tilfeldig sex er den vanligste formen for utroskap og brukes ofte i forskning, meningsmålinger og undersøkelser for å definere nivået av promiskuitet i et samfunn til enhver tid. Det har blitt antydet at en slik handling kan være like truende for et forhold som en langvarig affære.På nettstedet Ung.no forklarer en sexologisk rådgiver at tilfeldig sex er for noen er dette en helt ok og fin måte å ha sex på, for andre kjennes det ikke så bra og en ønsker seg heller først å bli kjent med personen. En må uansett alltid sjekke ut om den en skal ha sex med er enige i det som skal skje, slik at en unngår å gjør noe dumt eller feil.


== Referanser ==


== Eksterne lenker ==
«One night stand», NRK. Ekte, innsendte historier om det ene fatale, famøse, fantastiske eller forferdelige samleiet. Aldersgrense 15 år
Sigurd Stubsjøen

Sigurd Stubsjøen (født 1961) er en norsk-amerikansk psykolog og forfatter. Han er en ekspert på terapeutisk bruk av hypnose og selvhypnose, og er forfatter av boken Selvhypnose. I tillegg har han spesialisert seg på de psykologiske aspektene ved slanking og skrevet boken Tenk deg slank.


== Bibliografi ==
Tenk deg slank, Aschehoug 2006 ISBN 82-03-23270-1
Selvhypnose : en effektiv metode for å bli kvitt uvaner, løse problemer og utvikle seg selv Aschehoug 1998 ISBN 82-03-22303-6
Perspectives on NLP : theory, therapy and technique Universitetet i Oslo, 1993 ISBN 82-569-1903-5
Jean Chalgrin

Jean François Chalgrin (født 1739 i Paris, død 21. januar 1811 samme sted) var en fransk arkitekt, best kjent for å ha designet landemerket Triumfbuen. 
Hans neoklassiske orientering fikk han fra sine tidligere studier med neoklassisismens profet Giovanni Niccolò Servadoni og med den radikale klassisisten Ètienne-Louis Boullée i Paris, og som pensionnaire på det Franske Akademi i Roma. Hans tid i Roma stemte overens med en glødende ny interesse i klassisismen blant de unge, franske pensionnaires.
Triumfbuen ble beordret bygd av Napoloen til minne om seierherrene i Emperiet. Monumentet var under konstruksjon da Chalgrin døde.
Chalgrin giftet seg med en av døtrene til maleren Joseph Vernet.


== Referanser ==


== Litteratur ==
Svend Eriksen: Early Neo-Classicism in France (London: Faber & Faber), 1974. Chalgrin's biography p 163.
Louis Hautcoeur: Histore de l'architecture classique en France, vol. IV second moitié du XVIIIe siècle (Paris) 1952. pp 212-19.
Michel Gallet: Demeures parisiennes, époque Louis XVI (Paris) 1964. p. 177.


== Eksterne lenker ==
(en) Jean-François-Thérèse Chalgrin – kategori av bilder, video eller lyd på Commons 
Jean-François Chalgrin hos Structurae
Natchez

Natchez er den største byen og fylkessetet til Adams County i Mississippi. Byen hadde 18 464 innbyggere i folketellingen i 2000. Den ble grunnlagt i 1716 og avslutter den sørlige delen av Natchez Trace Parkway. Natchez er kjent i amerikansk historie for sin rolle i utviklingen av Old Southwest, særlig med tanke på sin beliggenhet ved Mississippi.


== Eksterne lenker ==
(en) Offisielt nettsted 
(en) Natchez, Mississippi – kategori av bilder, video eller lyd på Commons
Yarmouth

Yarmouth er en kystby i Nova Scotia i Canada, befolkningen var 7162 i 2006. Det er funnet en runestein nær byen som gjør at man tror Leiv Eirikson besøkte stedet. I moderne tid ble stedet befolket fra 1604 som en fransk fiskerlandsby. På 1700-tallet kom det nybyggere fra Massachusetts og slo seg ned her, og under andre verdenskrig var byen treningssenter for soldater. Det ble også opprettet en flystasjon her, den ble etter krigen en sivil flyplass.


== Referanser ==


== Eksterne lenker ==
Offisielt nettsted 
(en) Yarmouth, Nova Scotia – kategori av bilder, video eller lyd på Commons 
(en) Yarmouth, Nova Scotia – galleri av bilder, video eller lyd på Commons
Tone

En tone er en lyd av en gitt frekvens produsert av en stemme eller et instrument. Man kan også si at lyden har en tonehøyde.
Toner brukes innenfor musikk ved å gi dem varighet og sekvensiere dem i en komposisjon.
Toner er ofte i relasjon med hverandre i og med at deres frekvenser blir valgt med gitte innbyrdes intervall. 
Gitte sett med toner med gitte frekvenser med en gitt type relasjon til hverandre  er gitt spesifikke navn og inngår i skalaer. Eksempler på kjente typer relasjoner mellom toner:

Naturskala: Frekvensenes innbyrdes forhold kan uttrykkes med 2 og 3 hver opphøyd i et enkelt tall delt med hverandre. For eksempel forholdet med en tone (A) og dets kvint (E) og kvart (D) er hhv. 
  
    
      
        
          3
          
            1
          
        
        
          /
        
        
          2
          
            1
          
        
      
    
    {\displaystyle 3^{1}/2^{1}}
   og 
  
    
      
        
          2
          
            2
          
        
        
          /
        
        
          3
          
            1
          
        
      
    
    {\displaystyle 2^{2}/3^{1}}
  . Det finnes uendelig mange toner i en oktav innen naturskala. En musikalsk skala er et utvalg av ca 7 slike innenfor et oktav.
Vestlig temperert skala: Forholdet mellom frekvensene til en tone (F) og halvtonen under (E) er tolvterot av 2 (
  
    
      
        
          2
          
            1
            
              /
            
            12
          
        
      
    
    {\displaystyle 2^{1/12}}
  ). En skala er et utvalg av ca 7 toner blant de 11 halvtonene i en oktav.
Midtøstens tempererte skala: Frekvensen til en tone er femtitredje rot av 2 (
  
    
      
        
          2
          
            1
            
              /
            
            53
          
        
      
    
    {\displaystyle 2^{1/53}}
  ), ganger frekvensen av den neste en komma lavere. Mellom C og D er det 9 kommaer, halvtonen i mellom kan velges blant flere (4e eller 5e) komma. En maqam /skala i denne type musikk er et utvalg av ca 7 toner blant de 52 kommaer i en oktav .


== Tonenavn ==
Disse tonene fra C til H utgjør det som kalles stamtonerekka. 
Tonen som ligger på 7. trinn i stamtonerekka heter på norsk H, mens den på engelsk heter B. På norsk reserveres navnet B til tonen som på engelsk benevnes B♭ når den uttales muntlig, mens den skrives H♭. For å unngå misforståelser hos musikere som spiller etter både norske og utenlandske notetrykk har det blitt vanlig å bruke en hybridform (for eksempel i besifring) hvor man utelater B, og heller bruker H og B♭, som hver for seg ikke kan tas feil av.


== Referanser ==


== Se også ==
Klang
Lyd
Musikkteori
Stemme
Toneleie
Manglende grunntone
Joseph Vernet

Claude Joseph Vernet (født 14. august 1714, død 3. desember 1789) var en fransk maler. Hans sønn Antoine Charles Horace Vernet var også maler.
Allerede som 14-åring hjalp han sin far, en dyktig dekorativ maler, i de viktigste delene av hans arbeid.
Senere reiste han til Roma, og synet av sjøen ved Marseille og hans reise til Civitavecchia (Kirkestatens viktigste havn ved det Tyrrhenske hav) gjorde et sterkt inntrykk på ham, og straks etter ankomst dro han til marinemaleren Bernardino Fergionis studio for å male. Enten før han studerte med Fergioni eller etter, studerte Vernet også med Adrien Manglard, en annen landskapsmaler av havutsikten.Sakte, men sikkert ble han en stadig mer anerkjent maler i kunstmiljøet i Roma. 
Vernet bodde 20 år i Roma, hvor han produserte oppsiktsvekkende bilder av blant annet skipshavner, stormer og måneskinn. I 1753 ble han kalt tilbake til Paris, hvor han ble medlem av akademiet.  I 1746 begynte han å bidra til utstillingene, og han fortsatte å stille ut, med sjeldne unntak, helt fram til sin død i sitt losji i Louvre den 3. desember 1789.
Blant et stort antall viktige arbeider er kanskje de mest nevneverdige «Le Bas», «Cochin», «Basan», «Duret», «Flipart» og «Le Veau» i Frankrike.


== Referanser ==
Antoine Charles Horace Vernet

Antione Charles Horace Vernet (født 14. august 1758 i Bordeaux i (Frankrike), død 17. november 1835 i Paris) var en fransk maler, det yngste barnet av Joseph Vernet, og far til Horace Vernet.


== Referanser ==
Muckle Roe

Muckle Roe (norrønt: Mikla Rauðøy, «Store Rødøy») er en øy i den skotske øygruppen Shetland i bukta St. Magnus Bay vest for øya Mainland. Øyas høyeste punkt er den utdøde vulkanen South Ward på 169 moh. Øyas areal er 1773 ha (18 km²). Øya har en befolkning på rundt 130 personer, hovedsakelig bønder som bor sørøst på Muckle Roe.


== Historie ==

Øya er omtalt til Orknøyingenes saga.I 1905 ble det bygget en bro mellom Muckle Roe og øya Mainland over sundet Roe Sound til en kostnad av £1 020, opprettet ved offentlig abonnement og et tilskudd fra Congested Districts Board. Konstruksjonen var av jern og betong og fullføringen ble fulgt av en endring i befolkningsnedgangen som hadde skjedd på 1800- og tidlig på 1900-tallet. Broen ble senere utvidet og forsterket, og åpnet 22. oktober 1947. Byggingen av en erstatningsbro startet i mai 1998, og arbeidet ble fullført i januar 1999. Den ble offisielt åpnet av rådmann Drew Ratter 3. april 1999.Muckle Roe var en del av den sivile sognet i Delting fram til avskaffelsen av sivile sognet i Skottland ved loven om lokalt selvstyre (Local Government Act) av 1929.


== Geografi og geologi ==
Muckle Roe er omtrent 4,8 km i diameter, med høye klipper i sør. Det høyeste punktet er Mid Ward 172 meter.
Øyas stein er rød granitt, noe som også har gitt øya dens navn. Det er små gårdsbruk i øst og sørøst. Resten av øya er myrland med små innsjøer eller tjern.


== Befolkning ==


== Referanser ==


== Litteratur ==
Haswell-Smith, Hamish (2004): The Scottish Islands. Edinburgh: Canongate. ISBN 978-1-84195-454-7.
Keay, J. & Keay, J. (1994): Collins Encyclopaedia of Scotland. London. HarperCollins.
Nicolson, James R. (1972): Shetland. Newton Abbott. David & Charles.
Waugh, Doreen (2007): «Placing Papa Stour in Context», Ballin Smith, Beverley et al: West over Sea: Studies in Scandinavian Sea-Borne Expansion and Settlement Before 1300. Leiden. Brill. ISBN 97890-04-15893-1


== Eksterne lenker ==
(en) Muckle Roe – kategori av bilder, video eller lyd på Commons

«Population», Scottishislands.org.uk
«Shetland in Statistics 2006» (PDF), Shetland.gov.uk
Northern Lighthouse Board
The Police

The Police var et britisk new wave-band bestående av Sting (egentlig CBE Gordon Matthew Thomas Sumner) (vokal og bassgitar), Stewart Copeland (trommer) og Andy Summers (gitar) som ble dannet i London i 1977. Da de dukket opp på den britiske New wave-scenen, spilte de i en stil som var influert av punk, new wave, reggae, jazz og arabisk, indisk og afrikansk musikk. De utgav fem studioalbum. Deres andre album Reggatta de Blanc (1979) var det første som toppet albumlisten i Storbritannia, og sangen «Message in a Bottle» ble albumets store hit. I 1983 utgav de Synchronicity, som er bandets siste og mest solgte album, og som nådde albumtoppen både i Storbritannia, Kanada, Australia, Italia og USA. Albumet inneholder blant annet den populære låta «Every Breath You Take», som havnet på førsteplass både i Storbritannia og USA. Gruppa nøt også popularitet med sanger som «Walking on the Moon», «Can't Stand Losing You», «Roxanne», «Don't Stand So Close to Me», «Every Little Thing She Does Is Magic» og «King of Pain». Bandet tok en pause i 1983, før de ble offisielt oppløst i 1986. 
I 2003 ble trioen innlemmet i Rock and Roll Hall of Fame. The Police har solgt over 75 million plater, noe som gjør dem til en av de bandene som har solgt mest noensinne. Bandet har vunnet seks Grammy Awards, to Brit Awards, vunnet "Best British Group" en gang og en MTV Video Music Award. I 2003, ble de innvalgt i Rock and Roll Hall of Fame. Fire av deres fem studioalbum kom med på det amerikanske tidsskriftet Rolling Stone's liste over "500 Greatest Albums of All Time" og VH1's liste over "100 Greatest Artists of All Time".
De har etter 2000 hatt flere gjenforeningskonserter.


== Diskografi ==


=== Studioalbum ===


=== Livealbum ===
1995: Rolling Stone's
2008: Certifiable: Live in Buenos Aires
2022: Around the World


=== Samlingsalbum ===
1986; Every Breath You Take: The Singles (UK #5)
1990: Their Greatest Hits
1992: Greatest Hits (UK #10)
1995: Every Breath You Take: The Classics
1997: The Very Best of Sting & The Police (UK #1)
2007: The Police (#3)
2009: The 50 Greatest Songs (3 CD sett)


== Referanser ==


== Eksterne lenker ==
(en) Offisielt nettsted 
(en) The Police (musical group) – kategori av bilder, video eller lyd på Commons 
(en) The Police på Internet Movie Database 
(en) The Police på Apple Music 
(en) The Police på Discogs 
(en) The Police på MusicBrainz 
(en) The Police på SoundCloud 
(en) The Police på Spotify 
(en) The Police på Songkick 
(en) The Police på Last.fm 
(en) The Police på Genius — sangtekster 
(en) The Police på AllMusic
Tanegashima

Tanegashima (japansk: 種子島) er en øy i Japan. Det er den største øya i Osumiene. Øya har et areal på 444,99 km² og omkring 33 000 innbyggere. Tanegashima ligger sør i Japan, sør for Kyushu, og er en del av prefekturet Kagoshima. 
Øya er kjent for å være stedet for den første kjente kontakt mellom europeiske (portugisiske) kjøpmenn og japanere. Dette var i 1543, og portugiserne introduserte også skytevåpen for japanerne. Øya er også kjent for romfartssenteret Tanegashima Space Center med Yoshinobu oppskytningskompleks.

		


== Eksterne lenker ==
(en) Tanegashima – kategori av bilder, video eller lyd på Commons
Hekni kraftverk

Hekni kraftverk  er et  vannkraftverk ved Teigen i Bygland kommune i Agder.
Kraftverket er et elvekraftverk  og utnytter et fall på 38,5 meter fra en dam ved Tjurrmo.
Samlet effekt er 56 MW fra to kaplanturbiner, midlere årsproduksjon er på 230 GWh. Produksjonen startet i 1995.
Kraftverket eies av Agder Energi og Skagerak Kraft. Kraftverket regulerer elven Otra der Otteraaens Brugseierforening er reguleringsansvarlig. 


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Statkraft
Agder Energi
Skagerak Kraft
Nicholas County (Vest-Virginia)

Nicholas County er et fylke i den amerikanske delstaten Vest-Virginia. Det ligger i de sentrale delene av staten og grenser mot Braxton County i nord, Webster County i nordøst, Greenbrier County i sørøst, Fayette County i sørvest, Clay County i nordvest og mot Kanawha County i vest.
Nicholas Countys totale areal er 1 695 km² hvorav 15 km² er vann. I 2000 hadde fylket 26 562 innbyggere og administrasjonssenteret ligger i Summersville.
Fylket ble grunnlagt i 1818 og er oppkalt etter guvernør Wilson Cary Nicholas.


== Eksterne lenker ==
(en) Offisielt nettsted 
(en) Nicholas County, West Virginia – kategori av bilder, video eller lyd på Commons
Fra Filippo Lippi

Fra Filippo Lippi (født omkring 1406 i Firenze, død 8. oktober 1469 i Spoleto) var en italiensk maler i renessansen.


== Biografi ==
Lippi var sønn av slakteren Tommaso og konen hans. Han ble oppdratt av tanten Mona Lapaccia fordi foreldrene døde da han var barn. 
I 1420 gikk han i kloster i Santa Maria del Carmine i Firenze. I kunstbiografien Le vite de' più eccelenti architetti, pittori et scultori italiani (De ypperste italienske arkitekters, maleres og billedhuggeres liv) forteller Giorgio Vasari at i stedet for å studere, brukte han tiden på å rable ned bilder i bøker. Forstanderen i munkeklosteret ga ham etter hvert muligheten til å lære å male.
Så sluttet Lippi å gå i kloster, men han var fortsatt troende. I 1439 skrev han at han er den fattigste munken i Firenze, og opptatt med seks gifteklare nieser. I 1452 fikk han jobben som kapellan i nonneklosteret i Johanneskirken i Via San Gallo i Firenze. I 1457 ble han bestyrer for kirken San Quirico i Legnaia, noe som tidvis ga ham god inntekt, selv om han skal ha slitt med dårlig råd fordi han stadig brukte penger. Han skal delvis ha ført et uregelmessig og omflakkende liv. Fra juni 1456 var Lippi kapellan ved Santa Margherita-klosteret i Prato, som ligger nær Firenze. Her kom han i forhold til nonnen Lucrezia Buti, som han bortførte til eiendommen sin. De fikk sønnen Filippino. 
Fra 1465 til 1467 studerte Sandro Botticelli hos Fra Filippo Lippi.
Til hans tidlige arbeider, som er tydelig inspirert av Fra Angelico, hører de sterkt stemningsfulle bildene av Madonna som tilber jesusbarnet ute i naturen. Siden ble bibelske scener i stigende grad påskudd til fremstilling av verdslig prakt. Hans bilder er perspektivisk nøyaktige og fulle av detaljglede. I sine siste leveår smykket han koret i Spoletos domkirke med fresker (1467–69) over Marias liv, et høydepunkt i hans livsverk.


== Vasari som biograf ==
Moderne biografer tror ikke helt på Vasaris romantiske fortellinger om Filippo Lippi. Vasari er den eneste som skriver at han skal ha besøkt Ancona og Napoli, der han skal ha blitt tatt av pirater og satt til slaveri, men ble løslatt fordi han var så dyktig til å tegne portretter. Ut fra denne fortellingen som ett eksempel, er det grunn til å tro at perioden fra 1431 til 1437 ikke er dokumentert klart nok.


== Referanser ==


== Litteratur ==
Vasari, Giorgio: Filippo Lippi and Boticelli 


== Eksterne lenker ==
(en) Fra Filippo Lippi – kategori av bilder, video eller lyd på Commons 
New Advent
Fra Filippo Lippi org, Biografi
75 arbeider av Filippo Lippi
Web Gallery of Art
Parmigianino

Parmigianino, egentlig Girolamo Francesco Maria Mazzola (født 11. januar 1503 i Parma, død 24. august 1540 i Casalmaggiore, Lombardia), var en italiensk manieristisk maler og gravør, oppkalt etter sitt fødselssted Parma.
Et typisk eksempel på Parmigianinos stil er maleriet «Madonnaen med den lange halsen» med en abnorm anatomi.

		
		
		
		


== Referanser ==


== Eksterne lenker ==
(en) Parmigianino – kategori av bilder, video eller lyd på Commons 
(en) Parmigianino – galleri av bilder, video eller lyd på Commons
Pendleton County (Vest-Virginia)

Pendleton County er et fylke i den amerikanske delstaten Vest-Virginia. Det ligger i øst i staten og grenser mot Grant County i nord, Hardy County i nordøst, Pocahontas County i sørvest og mot Randolph County i vest. Det har også grense mot delstaten Virginia i sør.
Pendleton Countys totale areal er 1 808 km² hvorav 1 km² er vann. I 2000 hadde fylket 8 196 innbyggere og administrasjonssenteret ligger i Franklin.
Fylket ble grunnlagt i 1788 av land fra fylkene Augusta, Hardy og Rockingham County og er oppkalt etter statsmann og jurist Edmund Pendleton.


== Eksterne lenker ==
(en) Offisielt nettsted 
(en) Pendleton County, West Virginia – kategori av bilder, video eller lyd på Commons